गुवाहाटी , सेप्तेम्बर 21 : नोजोर होनो गोनां जादोंदि , 2019 माइथायनि बिसायखथिनि थाखाय थांनाय 15 सेप्तेम्बराव फोसाव द्राप्ट भट सोगिरि मुंनि फारिलाइआव जायगा लायै जायगा बांनाय खमायनायखौ नुनो मोनदों । माखासे लवार आसाम ओनसोलफोरनि Legislative Assembly Constituency ( LAC ) फोरान बांनायखौ नुनो मोनदों फारसेथिं आप्पार आसामनि माखासे LAC फोराव खमायनायखौ नुनो मोनदों । मानकाचार जिल्लानि 2019 माइथायनि द्राप्ट मुंनि फारिलाइआव गासै भट सोगिरिफोरा 2.05,283 दं । 2018 माइथायनि भट सोगिरि मुंनि फारिलाइखौ नायोब्ला नुनो मोनगोनदि , गासै भट सोगिरिफोरा 2.883 बारायदों । बेबादिनो सोनाब गवालपारा LAC आव गासै 1.58,114 नि गेजेराव गासै 1.883 भट सोगिरिफोरा बारायदों । माखासे गुबुन गुबुन लवार आसाम आरो गेजेर आसामफोरनि भट सोगिरिफोरनि मुंनि फारिलाइफोरा जाबाय खोला सालमारायाव 1.72158 नि गेजेराव 1.773 बारायदों , सान्जा गवालपारायाव 1.99,079 भट सोगिरिफोरनि गेजेराव गासै 1.479 बारायदों , लाहरिघातआव गासै 1.73,570 नि गेजेराव गासै 1.104 भट सोगिरिफोरनि मुं बारायदों , रंगियाआव गासै 1.81,664 नि गेजेराव गासै 666 भट सोगिरिफोरनि मुं बारायदों आरो जालेस्वराव गासै 1.46,097 नि गेजेराव 506 भट सोगिरिफोरनि मुंफोरा बारायदों । बे भट सोगिरि मुंनि फारिलाइ बांनाया फोरमायोदि , माखासे माइनरिटि हारिनि सुबुं बांनायनि थाखाय मुंनि फारिलाइआव बारायनायखौ नुनो मोन्नाय जादों । फारसेथिं साहा - आसामाव 2019 माइथायनि द्राप्ट मुंनि फारिलाइखौ 2018 माइथायनि मुंनि फारिलाइजों रुजुनानै नायोब्ला नुनो मोनगोनदि , माखासे LAC फोराव भट सोगिरि मुनि फारिलाइआव खमायदों । जरहात जिल्लानि LAC आव गासै 1.71,372 नि गेजेराव गासै 157 भट सोगिरिफोरा खमायदों । टियक LAC आव गासै 322 भट सोगिरि खमायनायखौ नुनो मोनदों । माहमारा LAC आव गासै 218 सुबुंनि मुं खमायनायखौ नुनो मोनदों । आरो सनारिआव गासै सासे भट सोगिरि मुंनि फारिलाइआव खमायनायखौ नुनो मोनदों । जोबथि भट सोगिरि मुंनि फारिलाइखौ 2019 माइथायनि 4 जानुवारिआव फोसावगोन आरो जोबथि फारिलाइनि बादियैनो बिसायखथिखौ खुंगोन होन्ना हादोरसा बिसायखथि बिफाना फोसावो । 
2019 बिसायखथिनि थाखाय मुंनि द्राप्ट फारिलाइआव बांनाय खमायनायखौ नुनो मोनदों